Nariadenie Komisie (ES) č. 2193/2001
z 12. novembra 2001,
ktorým sa mení a dopĺňa rozhodnutie (ES) č. 2138/97 vymedzujúce homogénne produkčné oblasti olivového oleja
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady č. 136/66/EHS z 22. septembra 1966 o zriadení spoločnej organizácie trhu s olejmi a tukmi [1], naposledy zmenenom a doplnenom nariadením (ES) č. 1513/2001 [2],
so zreteľom na nariadenie Rady (EHS) č. 2261/84 zo 17. júla 1984, ktorým sa stanovujú všeobecné pravidlá na poskytovanie podpory produkcie olivového oleja a podpory organizáciám výrobcov olivového oleja [3], naposledy zmenenom a doplnenom nariadením (ES) č. 1639/98 [4] a najmä na jeho článok 19,
keďže:
(1) článok 18 nariadenia (EHS) č. 2261/84 stanovuje, že výnosy olív a výnosy oleja sa stanovujú podľa homogénnych produkčných oblastí na základe údajov poskytnutých producentskými členskými štátmi;
(2) produkčné oblasti boli vymedzené v prílohe nariadenia Komisie (ES) č. 2138/97 z 30. októbra 1997, ktorým sa vymedzujú homogénne produkčné oblasti v odvetvíolivového oleja [5], naposledy zmenenej a doplnenej nariadením (ES) č. 1979/2001 [6]. Zo správnych a štrukturálnych dôvodov je potrebné vykonať nové zmeny v homogénnych produkčných oblastiach v Španielsku pre hospodársky rok 2001/02;
(3) opatrenia tohoto nariadenia sú v súlade sa stanoviskom Riadiaceho výboru pre oleje a tuky,
PRIJALA TOTO NARIADENIE:
Článok 1
V prílohe nariadenia (ES) č. 2138/97 v časti D sa oddiel s názvom "Comunidad autónoma Andalucía" mení v súlade s prílohou tohoto nariadenia.
Článok 2
Toto nariadenie nadobúda účinnosť tretí deň po uverejnení v Úradnom vestníku Európskych spoločenstiev.
Bude sa uplatňovať od 1. novembra 2001.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 12. novembra 2001